CELEX: 62020CN0350
Language: sk
Date: 2020-07-30 00:00:00
Title: Vec C-350/20: Návrh na začatie prejudiciálneho konania, ktorý podal Corte costituzionale (Taliansko) 30. júla 2020 – O.D., R.I.H.V., B.O., F.G., M.K.F.B., E.S., N.P., S.E.A./Istituto nazionale della previdenza sociale (INPS)

5.10.2020   
            
            
               SK
            
            
               Úradný vestník Európskej únie
            
            
               C 329/7
            
         
      Návrh na začatie prejudiciálneho konania, ktorý podal Corte costituzionale (Taliansko) 30. júla 2020 – O.D., R.I.H.V., B.O., F.G., M.K.F.B., E.S., N.P., S.E.A./Istituto nazionale della previdenza sociale (INPS)
      (Vec C-350/20)
      (2020/C 329/10)
      Jazyk konania: taliančina
      
         Vnútroštátny súd, ktorý podal návrh na začatie prejudiciálneho konania
      
      Corte costituzionale
      
         Účastníci konania pred vnútroštátnym súdom
      
      
         Žalobcovia v prvom stupni: O.D., R.I.H.V., B.O., F.G., M.K.F.B., E.S., N.P., S.E.A.
      
         Žalovaná v prvom stupni: Istituto nazionale della previdenza sociale (INPS)
      
         Prejudiciálna otázka
      
      Má sa článok 34 Charty základných práv Európskej únie, vyhlásenej 7. decembra 2000 v Nice, v znení prijatom 12. decembra 2007 v Štrasburgu, vykladať v tom zmysle, že pôsobnosť uvedeného článku sa vzťahuje aj na príspevok pri narodení dieťaťa a na príspevok v materstve, a to na základe článku 3 ods. 1 písm. b) a j) nariadenia (ES) Európskeho parlamentu a Rady 883/2004 (1) z 29. apríla 2004 o koordinácii systémov sociálneho zabezpečenia, na ktorý sa odkazuje v článku 12 ods. 1 písm. e) smernice Európskeho parlamentu a Rady 2011/98/EÚ (2) z 13. decembra 2011 o jednotnom postupe vybavovania žiadostí o jednotné povolenie na pobyt a zamestnanie, a má sa právo Európskej únie z tohto dôvodu vykladať v tom zmysle, že bráni vnútroštátnej právnej úprave, ktorá predmetné opatrenia, priznané cudzincom, ktorí majú povolenie na pobyt v EÚ pre osoby s dlhodobým pobytom, nezabezpečuje aj v prospech cudzincov, ktorým bolo vydané jednotné povolenie podľa uvedenej smernice?
      
         (1)  Ú. v. EÚ L 166, 2004, s. 1.
      
         (2)  Smernica Európskeho parlamentu a Rady 2011/98/EÚ z 13. decembra 2011 o jednotnom postupe vybavovania žiadostí o jednotné povolenie na pobyt a zamestnanie na území členského štátu pre štátnych príslušníkov tretích krajín a o spoločnom súbore práv pracovníkov z tretích krajín s oprávneným pobytom v členskom štáte (Ú. v. EÚ L 343, 2011, s. 1)